### 9.     Ansøgning om godkendelse af skema A samt kapitaltilførsel - Boligselskabet Alliken, afd. 70/25 [adresse]

**Åbent**

Sagsnr.: 326-2009-11583       J.nr.: 03.02.12           Dokumentnr.:
326-2019-146760

**Sagstype**

Beslutning.

**Resume og sagens baggrund**

Domea søger ved skrivelse af 23. maj 2019 og på vegne af
Boligselskabet Alliken om godkendelse af støtte til renovering af boligerne i
afd. 7025, [adresse], beliggende [adresse] 71-85 og [adresse] 4-10 i Kalundborg.
Renoveringen gennemføres med renoveringsstøtte fra Landsbyggefonden samt
kapitaltilførsel. Arbejdernes gennemførelse og finansiering er nu drøftet og
afklaret med Landsbyggefonden, men gennemførelse kræver ligeledes
kommunalbestyrelsens godkendelse.

Der søges således om godkendelse af helhedsplan, skema A,
garanti for støttede og ustøttede lån samt en kommunal andel til
kapitaltilførsel på 100.000 kr., svarende til 1/5-del af den samlede
kapitaltilførsel.

Den samlede anskaffelsessum er opgjort til 56.879.232 kr.,
heraf støttede arbejder på 30.947.000 kr. og ustøttede arbejder på 25.932.232
kr.

Lovhjemmel: Almenboligloven og støttebekendtgørelsen

**Indstillinger**

Direktøren indstiller, at

1. helhedsplan af november 2018 godkendes.
2. skema A med støttede arbejder for i alt 30.947.000
   kr. godkendes.
3. ustøttede arbejder på alt 25.932.232 kr. godkendes.
4. der gives tilsagn om kommunegaranti for
   henholdsvis støttet lån og ustøttet lån, under forudsætning af, at
   Landsbyggefonden yder 50 % re-garanti for det støttede lån.
   Garantiberegningen foretages ved byggeriets afslutning.
5. der gives en tillægsbevilling på 100.000 kr. til
   kapitaltilførsel finansieret af likvide aktiver.

**Behandling**

Økonomiudvalget, Kommunalbestyrelsen.

**Sagsfremstilling**

Boligselskabet har gennem mange år ønsket at renovere og fremtidssikre
afd. 7025, som er over 60 år gammel. Der er gennem årene sket en naturlig
nedslidning og reduceret restlevetid på en lang række bygningsdele. Derudover
er der en række funktionelle forhold ved boligerne, som ikke lever op til de
forventninger, der i dag stilles til en almen bolig. Målet er, at bebyggelserne
efter renoveringen vil fremstå attraktive for nuværende og fremtidige beboere.

Afdeling 7025 består af 3 blokke med i alt 88 boliger,
således:

[adresse]:            32 familieboliger

Nørre Alle 79-85:            32 familieboliger

[adresse] 4-10:            24 familieboliger

I alt                             88 familieboliger

Ansøgningen har været under vejs i Landsbyggefonden i flere
år. Der har således siden 2012 været en dialog mellem boligselskabet og
Landsbyggefonden om helhedsplanen, herunder diverse undersøgelser, ligesom der
med tiden er sket en udvikling i afdelingen og lokalområdet, hvor boliger med
øget tilgængelighed er blevet efterspurgte.

Boligselskabet søger nu om støtte til udbedring af
byggeskader/opretning, miljøarbejder, tilgængelighed, ombygning- og
moderniseringsarbejder m.v. i henhold til almenboliglovens §§ 90-92.

Der henvises til vedhæftede helhedsplan.

Der vil fortsat være 88 boliger i afdelingen, der vil i
forbindelse med renoveringen blive etableret 18 *tilgængelighedsboliger*
på [adresse].

*Tilgængelighedsboliger:*

En tilgængelighedsbolig kan iflg. Landsbyggefonden defineres
ved, at den giver adgang til boligen for gangbesværede ældre og handicappede.
Der skabes niveaufri adgang for en beboer med en selvhjulpen manuel kørestol
fra fortov og ind i selve boligen - herunder til badeværelse og altan (hvis der
er altan), ligesom der stilles særlige krav om vendediameter, dørbredder m.m.
inde i boligen.  Ved etageejendomme er der således krav om elevator.

En tilgængelighedsbolig er ikke en ældrebolig.
Boligen ændrer således ikke status i forbindelse med renoveringen, men
forbliver fortsat en familiebolig.

*Renoveringen på [adresse]:*

Renoveringen omhandler blandt andet, at der etableres 18
tilgængelighedsboliger i 3 af de 4 opgange. De væsentligste hovedpunkter er
således:

·
[adresse], 6 og 8 indrettes som tilgængelighedsboliger.

·
Boligerne udføres med ny indretning om åben forbindelse mellem
køkken og stue og bedre plads i køkken og bad/toilet.

·
Elevator i trappeopgangene på [adresse], 6 og 8.

·
Nye døre og vinduer i alle boliger.

·
Nye store udvendige altaner. De nederste altaner får trappe til
haverum.

·
Eksisterende små altaner nedlægges og areal inddrages til stue.

·
Decentralt balanceret ventilation i køkken, bad og opholdsrum i
alle boliger, som sikrer en god luftkvalitet for beboerne.

·
I forbindelse med nyindretning med tilgængelighed for øje ændres
de fleste 3-værelses boliger til 2-værelsesboliger.

*Renoveringen på [adresse]:*

Renoveringen her er ikke så omfattende som på [adresse].
Alle lejligheder forbliver i hovedtræk, som de er i dag, men der sker en række
forbedringer således:

·
Eksisterende radiatorer flyttes fra nuværende placering i midten
af boligen til placering ved facaden (Nørre Alle 71-77).

·
Nye døre og vinduer i alle boliger.

·
Nyt tag og nye kviste.

·
Bad/toiletrum tilføres nyt sanitet og optimeret indretning.

·
Decentral balanceret ventilation i køkken, bad og opholdsru,m i
alle boliger, som sikrer en god luftkvalitet for beboerne.

*Genhusning:*

Boligselskabet vil senere udsende en særskilt plan for
genhusning, mens renoveringen står på.

*Skema A:*

Det lovpligtige skema A er medsendt, og indeholder de
støttede arbejder, idet der ikke skal udarbejdes skema A for de ustøttede
arbejder. Støttede arbejder er godkendt jf. Landsbyggefonden regler for at
kunne oppebære støtte. Skema A er ligeledes indberettet i det lovpligtige
BOSSinf-Renovering.

Fordelingen af det samlede anlægsbudget er således:

Støttede arbejder           30.947.000 kr.         (= skema
A )

Ustøttede arbejder          25.932.232 kr.

Anlægsudgifter i alt         56.879.232 kr.

*Finansiering:*

Finansieringen af projektet er således:

|  |  |
| --- | --- |
| Støttet lån | 30.947.000 kr. |
| Ustøttet lån | 16.665.932 kr. |
| Kapitaltilførsel | 500.000 kr. |
| Fællespuljetilskud | 1.760.000 kr. |
| Trækningsret | 590.000 kr. |
| Tilskud fra dispositionsfonden | 2.916.300 kr. |
| Tilskud/besparelse fra drifts- og vedligeholdelsen | 3.500.000 kr. |
|  | 56.879.232 kr. |

*Garanti:*

Der stilles krav om kommunegaranti. Det er på nuværende
tidspunkt ikke muligt at anslå et garantibeløb. Det er således
realkreditinstituttet, som beregner denne på baggrund af en  *markedsværdi*,
som de først kan fastsætte *efter byggeriets færdiggørelse*.

Garantien udgør den del af det støttede lån, som ligger ud
over 60 % af ejendommens      *markedsværdi*. Der er re-garanti fra
Landsbyggefonden på det støttede lån, dvs. fonden og kommunen deles om
garantien. Der er ingen re-garanti vedrørende det ustøttede lån, dvs. her skal
kommunen alene give garantien.

*Kapitaltilførsel:*

Projektets gennemførelse kræver, at kommunen deltager i en
kapitaltilførsel, som skal medvirke til at mindske de huslejestigninger, der
ellers vil være forbundet med renoveringen. Det samlede behov for
kapitaltilførsel er af Landsbyggefonden opgjort til 500.000 kr., der fordeles
således:

|  |  |  |
| --- | --- | --- |
| Kalundborg Kommune | 1/5 | 100.000 kr. |
| Realkreditinstitut | 1/5 | 100.000 kr. |
| Boligselskabet Alliken | 1/5 | 100.000 kr. |
| Landsbyggefonden | 2/5 | 200.000 kr. |
| Kapitaltilførsel i alt |  | 500.000 kr. |

*Huslejen:*

Den gennemsnitlige husleje er oplyst således:

Før renovering:              733 kr. pr. m2 pr. år

Efter renovering:            793 kr. pr. m2 pr. år

Helge Mathiesen vil efter renovering være beregnet dels
efter en grundstigning og dels efter en individuel stigning alt efter, hvad den
enkelte bolig tilføres af elementer, som ikke alle andre beboere har i deres
lejemål, herunder ændring i areal for nogen boliger.

Den månedlig husleje er oplyst således:

Før renovering:              fra 3.197 kr. – til 4.816 kr.

Efter renovering:            fra 3.483 kr. – til 5.261 kr.

Hvilket svarer til en stigning for de enkelte boligtyper på
mellem 9 % - 12 % (afrundet).

Opgørelse over huslejekonsekvenserne for de forskellige
boligtyper fremgår af helhedsplanen.

*Beboergodkendelse:*

Helhedsplanen, herunder renoveringsprojektet og lejeforhøjelsen
er senest godkendt på et afdelingsmøde den 16. januar 2019. Forinden har der
været afholdt info-møder og cafe-møder, hvor beboerne har haft mulighed for at
møde op og få svar på spørgsmål omkring planen.

*Plan Byg og Miljø:*

Der har i forbindelse med renoveringsprojektet været en tæt
dialog med Plan Byg og Miljø, som anbefaler den gennemført.

*Tidsplan:*

Byggeriet forventes påbegyndt i 2020 med en byggetid på i
alt 18 måneder. Byggeriet forventes at være afsluttet i 2022.

**Økonomiske konsekvenser**

[adresse] på 100.000 kr. finansieres af likvide det
afsatte beløb på konto vedrørende Landsbyggefonden. Garantien får kun
økonomiske konsekvenser for kommunen, såfremt boligselskabet ikke er i stand
til at betale lånene. Garantien påvirker ikke kommunens låneramme.

**Økonomiudvalgets møde den 19.
juni 2019:**

Anbefales.

Tim Winther og Cirkeline Henriksen, O, tager forbehold.

**Bilag**

|  |  |
| --- | --- |
| Helhedsplan for afd. 7025, [adresse] 4-10 og [adresse] 71-85 | 326-2019-148257 |